आज के समय में यदि कोई हमें नागमणि के बारे में बताए तो हम यकीन नहीं करेंगें| परन्तु पौराणिक कथाओं में नागमणि के होने का उल्लेख मिलता है| हमारे धार्मिक ग्रंथों जैसे रामायण और महाभारत में भी नागमणि का जिक्र किया गया है| मणि अपने आप में ही एक रहस्य है| कहते हैं जिसके पास मणि होती है वह बहुत बशक्तिशाली हो जाता है| यह एक तरह का चमकता हुआ पत्थर होता है| रामायण में उल्लेख आता है कि रावण ने कुबेर से चंद्रकांत नाम की मणि छीन ली थी तथा महाभारत में भी मणि के बारे में उल्लेख मिलता है कि अश्वत्थामा के पास मणि थी| जिसके बल पर वह शक्तिशाली और अमर हो गया था| मान्यता है कि चिंतामणि नाम की मणि को स्वयं ब्रह्माजी धारण करते हैं| कौस्तुभ मणि को भगवान विष्णु धारण करते हैं तथा रुद्रमणि को भगवान शंकर धारण करते हैं| लेक‌िन क्या वास्तव में नागों के पास कोई मण‌ि होती भी है या यह स‌िर्फ हमारी कल्पना मात्र है|